Park-šuma Zvezdara
<s>Park-šuma Zvezdara nalazi se na istoimenoj beogradskoj opštini.</s><s>Ovo atraktivno izletište prostire se na površini od oko 137 ha, od čega je 21 ha uređen kao park.</s><s>Prosečna starost vegetacije iznosi oko 50 godina.</s><s>Danas najveći deo park-šume čine čiste ili mešovite vrste drveća (bagrem, crna i kanadska topola, američki jasen, gorski javor, beli jasen, hrast, crni i beli bor, i dr.), kao i šumsko i ukrasno šiblje.</s><s>Osnovna funkcija Zvezdarske šume je unapređenje životne sredine i optimizacija ekoloških uslova u gradu (poboljšanje mikroklimatskih uslova, prodor svežeg vazduha do centralnog gradskog tkiva, protok vazdušnih strujanja za provetravanje grada).</s>

<s>Zvezdara je nedovoljno istraženi arheološki lokalitet praistorijskog doba.</s><s>Iz kasnijeg perioda, na grebenu brda, postoje ostaci i spratovi Laudonovog šanca, izgrađenog u austrijsko-turskom ratu 1717. godine po naređenju Eugena Savojskog.</s><s>Šanac je obnovljen u ratu 1789. godine, od strane maršala Laudona, po kome je i dobio ime, a koristili su ga i Karađorđevi vojnici, prilikom osvajanja Beograda u Prvom srpskom ustanku.</s><s>Posle Prvog svetskog rata na ovoj lokaciji su bile utrine, vinogradi i mnoge ciglane.</s><s>Kada je tridesetih godina XX veka na vrhu brda sagrađena opservatorija počelo je pošumljavanje, koje je intenzivirano u periodu posle 1945. godine, u toku dobrovoljnih radnih akcija.</s><s>Uloga ovog novog šumskog kompleksa bila je delimično i zaštita Beograda od vetra (košave).</s>

<s>Danas Zvezdara u pejsažu grada deluje kao dominantni zeleni masiv, naročito istaknut u odnosu na deo grada pored Dunava i saglediv sa raznih tačaka u gradu i mnogih viših kota na periferiji.</s><s>Dominanatni položaj i relativno velika nadmorska visina čine da se sa platoa i grebena Zvezdare može sagledati široka panorama grada, sa Avalom u zaleđu i predelom preko Dunava.</s><s>Naročito vredne vizure mogu se sagledati sa kote 273, kod kafane "Beli bagrem" i "Vrh Beograda".</s><s>Ovaj park trenutno nudi prirodan i prijatan ambijent za odmor i rekreaciju - staze za šetnju, rekreativne zelene površine, biciklističke staze, igrališta za decu, teren za mini golf, boćanje i sl.</s>

<s>Astronomska opservatorija (1929-1931), koja danas uživa status spomenika kulture, delo je poznatog arhitekte Jana Dubovia.</s><s>Pored opservatorije ističu se i druge specijalizovane ustanove: Institut "Mihajlo Pupin" (naučno-istraživački centar), dečiji centar "Zvezdani gaj", Gradska bolnica (podignuta 1936 godine sredstvima iz zadužbine Nikole Spasića), sedam malih stadiona - FK "29.</s><s>Novembar", FK "Zvezdara", FK "Mladi proleteri", u severozapadnom delu).</s><s>Pored ograde ove bolnice nalazi se Trećepozivačka česma, koja se zvala i Bulbuderska česma, jer je sagrađena na izvoru Bulbuderskog potoka.</s><s>Podignuta je 1915. godine, palim trećepozivcima na Varovnici, a obnovljena je 1927. godine.</s><s>Danas je ova česma spojena sa gradskim vodovodom i uživa predhodnu zaštitu.</s>

<s>Park-šuma Zvezdara je danas oštećena sečom drveća zbog nelegalne (pretežno individualne stambene) izgradnje.</s><s>Zbog toga je 2007. godine gradska vlada donela odluku o proširenju Zvezdarske šume ka severu i jugu, i konačnom povezivanju sa Ada Hujom i Šumicama, putem parkova ili avenija kako bi se formirao Beogradski zeleni pojas.</s><s>Iako Zvezdarsku šumu zovu još i «pluća Beograda» jer donosi vazduh u Beograd i štiti Karaburmu od erozije i kliženja zemljišta, ona još uvek nije proglašena za zaštićeno prirodno dobro.</s>

<s>Zvezdara
Zvezdara
Zvezdara</s>

